Daniel Grillfors

Henry Daniel Grillfors (s. 2. heinäkuuta 1982 Enköping, Ruotsi) on ruotsalainen entinen jääkiekkopuolustaja, joka toimii nykyään apuvalmentajana Ruotsin toiseksi korkeimmalla sarjatasolla HockeyAllsvenskan-joukkue Mora IK:ssa. Hän pelasi omalla urallaan Elitserienissä/SHL:ssä yhteensä 444 runkosarjaottelua tehopistein 34+69=103 ja 93 playoff-ottelua tehopistein 4+7=11. Grillfors voitti Ruotsin-mestaruuden HV71:ssä vuosina 2008 ja 2010. Hän pelasi myös kolme kautta Suomessa sekä yhtenä kautena Sveitsissä.

Ura
300px|thumb|right|Grillfors (nro 8) Helsingin IFK:n paidassa Mestarien liigan ottelussa HC Davosia vastaan lokakuussa 2015. Kiekosta taistelemassa Sven Ryser.
Grillfors on Enköpings SK:n kasvatti. Hän pelasi joukkueessa ensimmäiset miesten pelinsä vain 15-vuotiaana Ruotsin II-divisioonassa kaudella 1997–1998. Kaudeksi 1998–1999 Grillfors siirtyi Västerås IK:n junioreihin. Hän nousi Västeråsin miesten II-divisioonajoukkueeseen kaudella 2000–2001, jolloin Grillfors toimi vain 18-vuotiaana joukkueen kapteenina. Hän oli kauden päätteeksi nostamassa Västeråsia I-divisioonaan. Vain vuotta myöhemmin Grillfors nousi joukkueen kanssa sarjatasoa ylemmäs Allsvenskaniin.

Västeråsin ensimmäisellä Allsvenskan-kaudella 2001–2002 Grillfors voitti joukkueensa sisäisen tehotilaston lukemalla +14. Kaudella 2004–2005 hän oli Västeråsin tehokkain puolustaja tehoilla 11+21=32, joilla Grillfors sijoittui koko Allsvenskanin puolustajien pistepörssissä neljänneksi. Kaudeksi 2005–2006 Västerås IK Ungdom muutti nimensä VIK Västerås HK:ksi. Grillfors oli tehoilla 6+12=18 joukkueen tehokkain puolustaja Rikard Ekströmin kanssa ja jakoi Västeråsin sisäisen tehotilaston voiton Patrik Juhlinin kanssa lukemalla +9. Siirtotakarajalla hän siirtyi kuitenkin Elitserien-joukkue HV71:een, jossa Grillfors pelasi yhdeksän ottelua sekä runkosarjassa että pudotuspeleissä tehden yhteensä tehot 1+2=3. 

Ensimmäisellä kokonaisella Elitserien-kaudellaan 2006–2007 Grillfors teki 50 runkosarja- ja 14 playoff-ottelussa tehot 2+5=7. Kauden 2007–2008 päätteeksi hän voitti Ruotsin-mestaruuden. Kausi 2008–2009 päättyi Elitserien-hopeaa ja kausi 2009–2010 taas Ruotsin-mestaruuteen. Kaudella 2011–2012 Grillfors teki Elitserienin yhden kauden piste-ennätyksensä tehoilla 11+9=20. Hän oli HV71:n eniten maaleja tehnyt puolustaja.

Kaudeksi 2012–2013 Grillfors siirtyi kaksivuotisella sopimuksella Linköping HC:hen. Runkosarjan 2013–2014 lopulla, helmikuussa 2014 hän siirtyi loppukaudeksi Sveitsin National League A:ssa pelaavaan SC Berniin. Kaudeksi 2015–2015 Grillfors siirtyi vuoden mittaisella sopimuksella SM-liigajoukkue Helsingin IFK:hon. Helmikuussa 2015 hän teki joukkueen kanssa kaksivuotisen jatkosopimuksen.

Kaudeksi 2015–2016 Grillfors nimettiin HIFK:n varakapteeniksi. Hän pelasi kuitenkin loukkaantumisten takia vain 43 runkosarja- ja kuusi playoff-ottelua. Grillfors voitti kauden päätteeksi SM-hopeaa. Toukokuussa 2016 hän teki vuoden mittaisen jatkosopimuksen HIFK:n kanssa. Kaudella 2016–2017 Grillfors voitti Mestarien liigassa joukkueen sisäisen tehotilaston lukemalla +4.

Grillfors palasi kaudeksi 2017–2018 kotimaahansa ja siirtyi kaksivuotisella sopimuksella SHL:n (ent. Elitserien) nousijajoukkue Mora IK:hon. Hänet nimettiin joukkueen varakapteeniksi. Grillfors oli loukkaantumisen vuoksi sivussa koko kauden 2018–2019, joka päättyi Moran putoamiseen takaisin Allsvenskaniin. Toukokuussa 2019 hänen ilmoitettiin lopettaneen pelaajauransa ja siirtyvän joukkueen apuvalmentajaksi uuden päävalmentajan, Jeff Jakobsin johtamaan valmennustiimiin.

Muuta
Grillforsin pikkuveli Jonas pelasi jääkiekkoa hyökkääjänä Ruotsin alemmissa sarjoissa.

Tilastot
 1997–1998  Enköpings SK  Ruotsi II  5  0  0  0  0  –  –  –  –  – 1999–2000  Västerås IK  SuperElit  36  3  8  11  12  –  –  –  –  – 2000–2001  Västerås IK  Ruotsi II  36  18  22  40  6  –  –  –  –  – 2001–2002  Västerås IK  Ruotsi I  48  7  20  27  47  –  –  –  –  – 2002–2003  Västerås IK  Allsvenskan  42  9  11  20  53  –  –  –  –  – 2003–2004  Västerås IK  Allsvenskan  46  4  6  10  34  –  –  –  –  – 2004–2005  Västerås IK  Allsvenskan  46  11  21  32  32  –  –  –  –  – 2005–2006  VIK Västerås HK  Allsvenskan  32  6  12  18  20  –  –  –  –  –   HV71  Elitserien  9  0  1  1  0  9  1  1  2  2 2006–2007  HV71  Elitserien  50  2  5  7  18  14  0  0  0  0 2007–2008  HV71  SuperElit  1  0  2  2  0  –  –  –  –  –   HV71  Elitserien  55  1  5  6  24  17  0  1  1  10  2008–2009  HV71  Elitserien  45  4  9  13  16  18  1  1  2  6 2009–2010  HV71  Elitserien  53  2  14  16  28  16  0  3  3  8  2010–2011  HV71  Elitserien  54  7  9  16  26  3  0  1  1  0 2011–2012  HV71  Elitserien  54  11  9  20  43  6  1  0  1  2 2012–2013  Linköping HC  Elitserien  43  2  6  8  20  10  1  0  1  0 2013–2014  Linköping HC  SHL  44  1  7  8  16  –  –  –  –  –   SC Bern  NLA  3  0  1  1  0  –  –  –  –  – 2014–2015  HIFK  SM-liiga  50  1  16  17  22  6  0  2  2  0 2015–2016  HIFK  SM-liiga  43  3  14  17  8  9  0  1  1  2 2016–2017  HIFK  SM-liiga  46  1  13  14  37  8  1  1  2  0 2017–2018  Mora IK  SHL  37  4  4  8  10  –  –  –  –  – 2018–2019  Mora IK   SHL                     10 kautta  yhteensä  Elitserien/SHL  444  34  69  103  201  93  4  7  11  28 3 kautta  yhteensä  SM-liiga  139  5  43  48  67  23  1  4  5  2 1 kausi  yhteensä  NLA  3  0  1  1  0  –  –  –  –  –

Lähteet

Viitteet



Luokka:Ruotsalaiset jääkiekkoilijat
Luokka:Ruotsalaiset jääkiekkovalmentajat
Luokka:Vuonna 1982 syntyneet
Luokka:Elävät henkilöt